Moneda națională ajunge la un nou nivel minim istoric, după ce BNR a anunţat marți un curs de schimb de 4,8448 lei pentru un euro.

Este cea mai scăzuă cotație a leului în raport cu euro anunțată vreodată de BNR, de la apariția monedei unice europene.

Cursul BNR de luni a fost de 4,8242 lei pentru un euro.

Leul a scăzut şi în raport cu francul elveţian, depăşind maximul istoric de 4,5817 lei, atins în ianuarie 2015. Francul elveţian a fost cotat marţi la 4,5885 lei, după ce luni a fost calculat de BNR la 4,5699 lei.

În raport cu dolarul american, moneda locală s-a depreciat de la 4,3202 lei/dolar, cât a indicat luni BNR, până la 4,3880 lei/dolar, marţi. Acesta este un salt important, pentru că joi, de exemplu, un dolar american valora 4,2539 lei, potrivit Mediafax.